Държавен вестник, бр. 9, 2011 г., стр. 101

БРОЙ  9	
Д Ъ Р Ж А В Е Н  В Е С Т Н И К 	
СТР.  101  
със съответните органи на международната 
организация, провеждаща операцията или 
мисията.
Чл. 21. Заинтересуваните министерства и 
ведомства:
1. осъществяват подбора по чл. 11 и 12 на 
гражданските специалисти;
2. организират и провеждат специализира­
ната подготовка на гражданските специалисти 
по чл. 15, ал. 3;
3. поддържат ведомствена база данни на 
граждански специалисти;
4. определят лица за контакт за изпълнение 
на дейностите по наредбата;
5. изготвят предложения до Министерството 
на външните работи за подбраните кандидати;
6. командироват за участие в съответната 
операция или мисия одобрените граждански 
специалисти.
Чл. 22. Министерството на външните 
работи и заинтересуваните министерства 
и ведомства си взаимодействат и обменят 
информация за изпълнението на дейностите 
по наредбата.
Г л а в а  ч е т в ъ р т а
КОМАНДИРОВАНЕ, ФИНАНСОВО И 
МАТЕРИАЛНО ОСИГУРЯВАНЕ
Раздел I 
Командироване
Чл. 23. (1) Одобрените по чл. 19, т. 4 граж­
дански специалисти се командироват за учас­
тие в операцията или мисията от съответния 
министър или ръководител на ведомство.
(2) Ако към момента на окончателния 
подбор гражданските специалисти не са в 
трудови или служебни правоотношения със 
заинтересуваното министерство или ведом­
ство, съответният министър или ръководител 
на ведомство може да сключи срочен трудов 
договор по чл. 68, ал. 1 от Кодекса на труда 
и да ги командирова за участие в операцията 
или мисията.
Чл. 24. Срокът за участие на граждански­
те специалисти в конкретната операция или 
мисия се определя със заповедта за команди­
роване в съответствие със срока на операци­
ята или мисията и възприетата практика за 
ротация на личния състав. При определяне 
срока на командировката се вземат предвид 
и обстоя­телства, като: риск за живота и здра­
вето; неблагоприятен климат; лоши битови 
условия и др., съобразно оценката на условията 
на организацията, провеждаща операцията.
Чл. 25. Заповедта за командировка опре­
деля всички съществени условия, свързани с 
изпълнението на задачите на командировката, 
и задължително съдържа:
1. собствено, бащино и фамилно име на ко­
мандированото лице, длъжност и месторабота;
2. държава, в която се командирова лицето;
3. задачата, за изпълнението на която ли­
цето се командирова в чужбина;
4. датата, от която започва командировката, 
както и крайния є срок;
5. брой на дните, осигурени за пътуване 
до и от местоназначението;
6. финансови условия, включително пътните 
разходи до и от местоназначението;
7. условия за пътуване, вид на транспорт­
ното средство и маршрут;
8. специфични права и задължения на ко­
мандированото лице, включително предста­
вяне на подробен доклад от командирования 
след прекратяване на командировката, както 
и други условия, свързани с изпълнението на 
задачите по време на операцията или мисията.
Чл. 26. Командировката се прекратява при:
1. заявяване на желание от командиро­
ваното лице за прекратяване на участието в 
операцията или мисията поради наличие на 
уважителни причини;
2. изтичане срока на командировката;
3. приключване на операцията или мисията;
4. изпълнение на задачата, за която лицето 
е командировано;
5. промяна на здравословното състояние, 
която се явява пречка за продължаване из­
пълнението на задачата, за която лицето е 
командировано;
6. поискване от страна на международната 
организация, провеждаща съответната опера­
ция или мисия;
7. поведение, несъвместимо със законода­
телството на Република България или на при­
емащата държава, с принципите и правилата 
на организацията, която провежда съответната 
операция или мисия, или с добрите нрави.
Чл. 27. Необходимите материално-техни­
чески средства, вещево имущество, работно 
облекло и друго оборудване за участие в 
конкретна операция или мисия се осигуряват 
от съответното министерство или ведомство.
Чл. 28. При прекратяване на командиров­
ката по чл. 26, т. 1 или 7 и ако пребиваването 
в приемащата държава е за период, по-малък 
от 1/3 от срока на командировката, команди­
рованото лице възстановява на съответното 
министерство или ведомство изразходваните 
средства за транспорт във връзка с команди­
роването за участие в конкретната операция 
или мисия.
Раздел II
Финансово и материално осигуряване на 
гражданските специалисти
Чл. 29. (1) За времето на участието си в 
операции или мисии гражданските специа­
листи получават: